焦山普濟禪院碑贊
作者：米芾
朝代：宋

paragraphs: 古佛留法度大心，種種威攝現勝相。
大心衆生攝威德，求度傾身及衆寶。
冥陽咸會精誠通，正法是歸大緣集。
我今稽首佛陀僧，永奠海山作津筏。
我今稽首明應公，永護寶車炳威德。
悉化大心依浄住，一世咸如今佛日。
三光不愆四序調，主聖臣忠載萬億。
五穀蕃生土地肥，萬靈常躋仁壽域。